b'\n_START_ARTICLE_\nMarimar\n_START_PARAGRAPH_\nMarimar je mexick\xc3\xa1 telenovela, ktor\xc3\xa1 bola prv\xc3\xbdkr\xc3\xa1t odvysielan\xc3\xa1 v roku 1994 na Televise. Marimar je remake telenovely La venganza (v preklade Pomsta), ktor\xc3\xa1 sa vysielala na Televise v roku 1977 a v hlavn\xc3\xbdch \xc3\xbaloh\xc3\xa1ch sa predstavili Helena Rojo a Enrique Lizalde._NEWLINE_Je ve\xc4\xbemi popul\xc3\xa1rna v Latinskej Amerike, Braz\xc3\xadlii, Spojen\xc3\xbdch \xc5\xa1t\xc3\xa1toch, v Afrike a je jedna z najsledovanej\xc5\xa1\xc3\xadch telenoviel na Filip\xc3\xadnach a Indon\xc3\xa9zii. Pod\xc4\xbea Ivoir \'Soir, "Presne o 19.30, ke\xc4\x8f za\xc4\x8d\xc3\xadna Marimar \xc5\xbeivot v Pobre\xc5\xbe\xc3\xad Slonoviny sa zastav\xc3\xad." Hlavnou hviezdou telenovely je spev\xc3\xa1\xc4\x8dka Thal\xc3\xada.\n_START_SECTION_\nDej\n_START_PARAGRAPH_\nMarimar je chudobn\xc3\xa9 mlad\xc3\xa9 nevinn\xc3\xa9 diev\xc4\x8da, ktor\xc3\xa9 \xc5\xbeije so svojimi star\xc3\xbdmi rodi\xc4\x8dmi na pl\xc3\xa1\xc5\xbei pri mori. Za\xc4\xbe\xc3\xbabi sa do Sergia, syna z\xc3\xa1mo\xc5\xben\xc3\xa9ho mu\xc5\xbea. Sergio sa potom o\xc5\xbeen\xc3\xad s Marimar, aby urobil napriek svojmu otcovi a macoche, ale postupne sa do Marimar v\xc3\xa1\xc5\xa1nivo zamiluje. Sergiova macocha Angelica opovrhuje Marimar, kv\xc3\xb4li jej nevinnosti a neznalosti sveta vy\xc5\xa1\xc5\xa1ej vrstvy. Angelica s\xc3\xbastavne uv\xc3\xa1dza Marimar do pomykova, \xc4\x8dasto ju poni\xc5\xbeuje ako \xc4\x8dloveka. Sergio sa nahnev\xc3\xa1 a rozhodne sa od\xc3\xads\xc5\xa5 pre\xc4\x8d a zarobi\xc5\xa5 peniaze, aby mohol vzia\xc5\xa5 Marimar pre\xc4\x8d z otcovho domu, a nech\xc3\xa1va Marimar nechr\xc3\xa1nen\xc3\xba pred Angelicou.'